Babar (animaatiosarja)

Babar on ranskalais-kanadalainen vuosina 1989–1991 ja 2000 valmistunut animaatiosarja. Sarja perustuu ranskalaisen lastenkirjailijan Jean de Brunhoffin luomiin Babar-kirjoihin. 

Vuosina 1989–1991 valmistuneet jaksot koostuivat yhteensä viidestä tuotantokaudesta ja 65 jaksosta. Vuonna 2000 valmistui kuudes tuotantokausi, joka sisälsi 13 jaksoa. Vuonna 2010 valmistui 3D-animaatiotekniikalla tehty sarja Babar ja Badun seikkailut.

Sarjan henkilöitä

Babar

Sarjan päähenkilö. Hän asuu Celestenkylässä vaimonsa Celesten ja lapsiensa kanssa. Lapsuutensa hän viettää viidakossa Ilonlaaksossa äitinsä ja muiden norsujen kanssa. Eräänä päivänä metsästäjä tappaa Babarin äidin ja orpo norsu pakenee viidakosta. Hän päätyy kaupunkiin, jossa tapaa vanhan rouvan, joka ottaa hänet hoiviinsa. Alussa Babarilla on vaikeuksia sopeutua ihmisten elämään, mutta lopulta hän oppii kävelemään kahdella jalalla ja alkaa käyttää vihreää pukua. Ajan myötä hän palaa viidakkoon. Viidakon eläimet suunnittelevat rynnäkköä metsästäjiä vastaan. Elefanttien kuningas kuolee syötyään vahingossa myrkkysieniä. Babar kruunataan uudeksi kuninkaaksi ja norsut päättävät perustaa kuningaskunnan.

Celeste
Babarin vaimo ja Celestenkylän kuningatar. Babar ja Celeste ovat tunteneet toisensa koko ikänsä ja heillä on neljä lasta.

Pom, Lore, Alexander ja Isabella
Babarin ja Celesten lapset. Pom on esikoinen ja Isabella kuopus. Babar kertoo lapsilleen opettavaisia tarinoita, usein omasta lapsuudestaan tai ajoista, jolloin hän oli nuori kuningas ja Celestenkylä vasta perustettu.

Cornelius ja Pompadour
Cornelius on vanhin ja viisain norsu Celestenkylässä. Hän toimii Kuningas Babarin neuvonantajana ja ottaa työnsä hyvin vakavasti. Corneliuksen vakiohokema on “Kautta kärsäni!”. 

Pompadour on Babarin toinen neuvonantaja ja protokollamestari. Hän usein vastustaa radikaaleja ideoita ja huolestuu helposti. Hänellä on avustajana Trubadour-niminen pienikokoinen norsu, joka ei koskaan puhu mitään.

Zephir
Babarin apinaystävä, johon hän tutustui nuorena viidakossa. Zephir pitää jäätelöbaaria Celestenkylässä.

Arthur
Celesten veli, joka matkailee usein maailmalla. Hän on myös Babarin lasten eno ja kertoo heille usein tarinoita.

Konsuli Ratakses
Sarvikuonojen valtakunnan kuningas, jolla tulee usein erimielisyyksiä Babarin kanssa. Ajoittain hän ajattelee vain omaa etua, mutta toisinaan joutuu yhteistyöhön kuningas Babarin kanssa. Ratakseella on vaimo ja poika nimeltä Victor. Ratakseen neuvonantajan nimi on Pamir.

Vanha rouva
Ensimmäinen henkilö, johon Babar tutustui kaupungissa. Hän otti Babarin hoiviinsa ja opetti ihmisten tavoille. Myöhemmin hän muuttaa Celestenkylään.

Sarja Suomessa
Sarjan jaksoja on Suomessa esitetty ensi kerran vuosina 1992–1993 Yle TV2 -kanavalla ja uusintana muutamaan otteeseen. Vuonna 2008 Future Film julkaisi sarjan jaksot 1–39 DVD:illä.

Jaksot
Jaksojen alkuperäiset englanninkieliset nimet ovat suluissa. Perässä on jaksojen ensimmäiset esityspäivät Suomessa.
 Babarin ensiaskeleet (Babar's First Step) 23. maaliskuuta 1992
 Kaupungissa (City Ways) 30. maaliskuuta 1992
 Babarin paluu (Babar Returns) 6. huhtikuuta 1992
 Norsujen kaupunki (The City of Elephants) 13. huhtikuuta 1992
 Babarin riemuvoitto (Babar's Triumph) 20. huhtikuuta 1992
 Babarin valinta (Babar's Choice) 27. huhtikuuta 1992
 Matka kuuhun (Race to the Moon) 4. toukokuuta 1992
 Oma koti kullan kallis (No Place Like Home) 11. toukokuuta 1992
 Norsun paras ystävä (An Elephant's Best Friend) 18. toukokuuta 1992
 Balettivierailu (The Show Must Go On) 25. toukokuuta 1992
 Babar ylittää itsensä (To Duet Or Not to Duet) 7. syyskuuta 1992
 Yllätyksiä ja "kadonnut kruunu" (The Missing Crown Affair) 14. syyskuuta 1992
 Kummitus (The Phantom) 21. syyskuuta 1992
 Syntymäpäivälahja (The Gift) 28. syyskuuta 1992
 Koulussa (School Days) 5. lokakuuta 1992
 Ystävien kesken (Between Friends) 12. lokakuuta 1992
 Elefantti Express (Elephant Express) 19. lokakuuta 1992
 Salaseura (Peer Pressure) 26. lokakuuta 1992
 Saastetta (King Tuttle's Vote) 2. marraskuuta 1992
 Celestenkylän ympäriajo (Tour De Celesteville) 9. marraskuuta 1992
 Sarvikuonosota (Rhino War) 16. marraskuuta 1992
 Turvamiehet tunnollisina (Double the Guards) 23. marraskuuta 1992
 Väärä hälytys (Monkey Business) 30. marraskuuta 1992
 Vastuu velvoittaa (The Intruder) 7. joulukuuta 1992
 Kamala Konga (Conga the Terrible) 14. joulukuuta 1992
 Muistatko? (Remember When...) 21. joulukuuta 1992
 Mustasukkaisuutta (Special Delivery) 28. joulukuuta 1992
 Celestenkylän sanomat (The Celesteville Enquier) 2. tammikuuta 1993
 Kertoako vai ei? (To Tell Or Not to Tell) 9. tammikuuta 1993
 Noidankeitto (Witch's Potion) 16. tammikuuta 1993
 Ei ole helppoa isälläkään (Fathers and Sons) 23. tammikuuta 1993
 Arthur-setä ja merirosvot (Uncle Arthur and the Pirates) 30. tammikuuta 1993
 Päivällinen Ratakseen kanssa (My Dinner With Rataxes) 6. helmikuuta 1993
 Kultaraha (The Coin) 13. helmikuuta 1993
 Noiduttu (A Charmed Life) 20. helmikuuta 1993
 Tarina kahdesta sisaruksesta (A Tale of Two Siblings) 6. maaliskuuta 1993
 Suolaton merikäärme (The Unsalted Sea Serpent) 13. maaliskuuta 1993
 Kuningas kummittelee (Ghost for a Day) 20. maaliskuuta 1993
 Pojat ovat poikia (Boys Will Be Boys) 27. maaliskuuta 1993
 Aleksanteri Suuri (Alexander the Great) 3. huhtikuuta 1993
 Suutari pysyköön lestissään (Cruel to Be Kind) 10. huhtikuuta 1993
 Kaksi kuningatarta (A Pair of Queens) 17. huhtikuuta 1993
 Sijaissoutaja (Rowing Pains) 24. huhtikuuta 1993
 Kadonneen aarteen metsästys (Object D'Arthur) 1. toukokuuta 1993
 Löytölapsi (The Diaperman Cometh) 8. toukokuuta 1993
 Aika lentää (Time Flies) 15. toukokuuta 1993
 Pettävä järjestelmä (Insecurity System) 22. toukokuuta 1993
 Päivä kuninkaana (Kings of the Castle) 29. toukokuuta 1993
 Kaivoksenomistaja (What's Mine Is Mine) 3. kesäkuuta 1993
 Porro Paksunahka (The Scarlet Pachyderm) 10. kesäkuuta 1993
 Teatterihaaveita (All Played Out) 17. kesäkuuta 1993
 Radiokapina (Radio Riot) 24. kesäkuuta 1993
 Ilmalaiva (The Lead Blimp) 1. heinäkuuta 1993
 Auttavat kädet (Helping Hands) 8. heinäkuuta 1993
 Kalareissu (The One That Got Away) 15. heinäkuuta 1993
 Lopussa kiitos seisoo (Every Basket Has a Silver Lining) 22. heinäkuuta 1993
 Voittoisa Victor (Victor Victorious) 29. heinäkuuta 1993
 Unohdettu sankari (The Unsung Hero) 5. elokuuta 1993
 Sulassa sovussa (Friendly Agreement) 12. elokuuta 1993
 Hyökkäys avaruudesta (Never Cry Alien) 19. elokuuta 1993
 Talvitarina (A Child in the Snow) Tuntematon päivä syksyllä 1993
 Vanha rouva katoaa (The Old Lady Vanishes) 4. syyskuuta 1993
 Ollapa aikuinen (Oh, to be an Adult) 11. syyskuuta 1993
 Robottirieha (Robot Rampage) 18. syyskuuta 1993
 Mangon tahtiin (Mango Madness) 25. syyskuuta 1993

Suomenkieliset ääninäyttelijät
Sarjan suomenkieliset ääninäyttelijät koostuivat KOM-teatterin näyttelijöistä. 

Listassa on vain osa roolihahmoista.

Suomennos ja ohjaus: Satu Milonoff ja Marjatta Sario

TV-elokuva 
Babarin joulu TV-elokuva vuodelta 1986 - kolme vuotta ennen Babar tv-sarjan alkuperäistä esitystä. Babarin lasten lähettämä kirje Joulupukille joutuu hukkaan ja Babar itse lähtee etsimään Joulupukkia tuodakseen hänet Celestenkylään ennen jouluaattoa. TV-elokuva esitettiin Suomessa TV2:lla joulupäivänä 1997.
Suomenkielisissä äänissä Eero Aho, Kari Hietalahti, Tiina Lymi, Pekka Milonoff, Sari Mällinen, Marja Packalén ja Pekka Valkeejärvi. Laulut toteutti Monna Kamu, äänityksestä ja miksauksesta vastasi Matti Nuotio sekä suomenkielisenä ohjaajana toimi Satu Milonoff.

Animaatioelokuva 
Babarista on tehty animaatioelokuva Babar ja sarvikuonot vuonna 1989 ja Yle TV2 on esittänyt sen suomeksi jälkiäänitettynä. Elokuva kertoo Babarin alkuvaiheista kuninkaana ja siitä kuinka Ratakses yrittää tehdä norsuista orjiaan. Jatko-osa Babar – elefanttien kuningas ilmestyi vuonna 1999.

Lähteet

1980-luvun piirrossarjat
Kanadalaiset televisiosarjat
Kirjoihin perustuvat televisiosarjat
CBC:n televisio-ohjelmat
Globalin televisio-ohjelmat